Викиувер: «Ший памаш» фестиваль вуча

Марий Элыште финн-угор калык- влакын эстрада мурыштым мурышо-влакын фестиваль-конкурсышт лиеш. 25-ше гыч 27-ше ноябрь марте регион- влак кӱкшытан «Ший памаш» шымше фестиваль-конкурс эрта. 

Тушко Башкортостан, Удмуртий да Марий Эл гыч 70 наре участник толшаш. 25-ше ноябрьыште Медведево посёлкысо тӱвыра да каныш рӱдерыште мурызо- влак 70-шо 90-шо ийласе палыме муро- влакым йоҥгалтарат. Икымше колыштмаш 18 шагатлан тӱналеш. Вес кечынже 26-шо числаште Йошкар-Оласе Ленин лӱмеш тӱвыра полатыште  тиде жапыштак калык муро да у муро дене палыме лияш лиеш. Кумшо кечынже 27-ше ноябрьыште сеҥыше- влакын кугу гала-концертышт дене фестиваль конкурс мучашлалтеш. Тудо 15 шагатлан тӱҥалеш. Ончаш шичме вер шуко огыл.

Билетым Пушкин карте денат налаш лиеш. Пурымо годым куар кодым, справкым ончыктыман.

«Марий Эл» кугыжаныш теле да радио компанийын сайтыштыже лудаш

Категорий:Викиувер